OpenLLM-France/wikimedia huggingface dataset:
# Khalifa bin Salman Al Khalifa

Khalifa bin Salman Al Khalifa (àrab: خليفة بن سلمان آل خليفة) (Jasra, 24 de novembre de 1935 - Rochester, 11 de novembre de 2020) fou primer ministre de l'emirat de Bahrain; pertanyia a la dinastia regnant dels Al Khalifa.

## Biografia

És el segon fill del xeic Salman bin Hamad al Khalifa, desè Emir de Bahrain, i oncle de l'actual emir. La seva mare va ser la xeiquessa Mouza bint Hamad Al Khalifa.
Tot i que no va rebre una educació reglada, la seva experiència en el control de les finances i la seguretat de país, així com la seva habilitat per als negocis el converteixen en una de les persones de major influència de país, i una de les més riques. Des de 1954 va rebre diverses responsabilitats i va ocupar diversos càrrecs al govern de Bahrain, entre ells: President de Consell d'Educació (1957), President de la Direcció de Finances de Bahrain (1960-1966), President de Consell Municipal d'Al-Manama (1962-1967), President de Consell d'Estat (1966), President de la Junta Monetària de Bahrain, President de Consell Científic, President de Consell Suprem de Defensa, President de Consell Suprem del Petroli, President de Consell de la Funció Pública, President del Consell Suprem del Desenvolupament Econòmic.
Va ser nomenat Primer Ministre de Bahrain pel seu germà l'emir Isa bin Salman Al Khalifa el 1970, des de la independència d'aquest regne de l'Imperi britànic, moment des del qual ostenta aquest càrrec. Això el fa ser el Primer Ministre amb més anys en actiu de tot el món.
Està casat amb la seva cosina, la xeiquessa Hessa bint Ali Al Khalifa, amb qui va contreure matrimoni a Al Muharraq, i amb qui va tenir tres fills, dos homes i una dona, el xeic Ali bin Khalifa Al Khalifa, el xeic Salman bin Khalifa Al Khalifa i la xeiquessa Lulwa bint Khalifa Al Khalifa. El primogènit, el xeic Mohammad bin Khalifa Al Khalifa, va morir el 1974.

## Referències

* 1 2 «H.R.H. Prince Khalifa Bin Salman Al Khalifa Prime Minister of the Kingdom Of Bahrain». Kingdom of Bahrain Ministry of Foreign Affairs. Arxivat de l'anglès-US original el 9 de novembre 2019. [Consulta: 25 maig 2020].
* 1 2 Cooper, Robert; Spilling, Jo-Ann; Nevins, Debbie. «Al-Khalifa Dynasty: Khalifa bin Salman Al Khalifa (prime minister since 1971)». A: Cavendish Square Publishing, LLC. Bahrain, 2019, p. 28–30. ISBN 978-1-5026-5075-7 [Consulta: 25 maig 2020].
* ↑ Henderson, Simon. «Bahrain After the Prime Minister». Examining the Impact of Abrupt Change in the Middle East. Sudden Succession Essay Series. Arxivat de l'original el 7 de juny 2020. [Consulta: 25 maig 2020].
# Bartlett (Nou Hampshire)

Bartlett és una població dels Estats Units a l'estat de Nou Hampshire. Segons el cens del 2000 tenia 2.705 habitants.

## Demografia

Segons el cens del 2000, Bartlett tenia 2.705 habitants, 1.206 habitatges, i 745 famílies. La densitat de població era de 13,9 habitants per km².
Dels 1.206 habitatges en un 26,5% hi vivien nens de menys de 18 anys, en un 48,3% hi vivien parelles casades, en un 9,2% dones solteres, i en un 38,2% no eren unitats familiars. En el 29% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,73.
Per edats la població es repartia de la següent manera: un 21,9% tenia menys de 18 anys, un 5,3% entre 18 i 24, un 29,5% entre 25 i 44, un 30,2% de 45 a 60 i un 13,2% 65 anys o més.
L'edat mediana era de 42 anys. Per cada 100 dones de 18 o més anys hi havia 100,1 homes.
La renda mediana per habitatge era de 39.107$ i la renda mediana per família de 43.203$. Els homes tenien una renda mediana de 30.387$ mentre que les dones 25.721$. La renda per capita de la població era de 21.631$. Entorn del 6,2% de les famílies i el 8,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bartlett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bartlett». American Fact Finder. Oficina del Cens dels Estats Units, 12-01-2010.
# Luigi Alamanni

Luigi Alamanni (Florència, 6 de març de 1495 - Amboise, 18 d'abril de 1556) va ser un poeta, polític i agrònom italià.

## Biografia

Escriptor italià. Amic de Maquiavel, va prendre part en una conjura política (1522) i va haver d'exiliar-se. Protegit pel monarca francès Francesc I, li va servir com a diplomàtic.

## Obra

De la seva obra poètica, d'inspiració grecollatina, destaquen:
* Della coltivazione dei campi (1546), poema didàctic que imita les Geórgicas d'Ovidio.
* L'Avarchide, clàssic poema èpic.
Autor també de teatre:
* Antigone, 1533.
* La Flora, 1556.

## Bibliografia

* Enciclopedia Universal tomo 1. Salvat, 2009. 1. Enciclopedia Universal tomo 1. Salvat, 2009.

## Altres projectes

* Luigi Alamanni Wikisource
# Aglutinant

«Aglutinant» té aquests significats:
* Llengua aglutinant, llengua que forma els seus mots per encadenament o combinació de morfemes
* Aglutinant (química), substància adhesiva o que pot desenvolupar propietats adhesives barrejada amb altres substàncies
* Aglutinant (pintura), substància que es barreja amb el pigment per tal d'adherir-lo al suport
Viccionari
# Eleccions legislatives letones de 1998

Les eleccions legislatives letones de 1998 se celebraren el 3 d'octubre de 1998 per a renovar els 100 membres del Saeima. La participació fou del 71,89%, amb 964.667 dels 1.348.535 possibles votants. El partit més votat fou el Partit Popular, però es formaren diversos governs de coalició dels tres partits més votats.
Resultats de les eleccions de 3 d'octubre de 1998 per a renovar el Parlament de Letònia (Saeima)
| Partits i coalicions | Partits i coalicions | Vots | % | Escons | Canvi |
| | Partit Popular (Tautas partija) | 203.585 | 21,2 | 24 | |
| | Via Letona (Latvijas Ceļš) | 173.420 | 18,0 | 21 | +4 |
| | Per la Pàtria i la Llibertat/LNNK (Tēvzemei un Brīvībai/LNNK) | 140.773 | 14,7 | 17 | -4 |
| | Pels Drets Humans en una Letònia Unida (Par Cilvēka Tiesībām Vienotā Latvijā) Partit de l'Harmonia Nacional (Tautas Saskaņas Partija) Partit Socialista Letó (Latvijas Sociālistiskā Partija) Igualtat de Drets (Līdztiesība) | 135.700 | 14,1 | 16 | +5 |
| | Partit Socialdemòcrata Obrer Letó (Latvijas Sociāldemokrātiskā strādnieku partija) | 123.025 | 12,8 | 14 | |
| | Nou Partit (Jaunā Partija) | 70.214 | 7,3 | 8 | |
| | Unió d'Agricultors Letons (Latvijas Zemnieku savienība) | 23.732 | 2,5 | 0 | |
| | Coalició Partit dels Treballadors (Darbas Partija) Unió Demòcrata Cristiana (Kristīgi demokrātiskā savienība) Partit Verd de Letònia (Latvijas Zaļā partija) | 22.018 | 2,3 | 0 | |
| | Moviment Popular de Letònia (Tautas Kustība Latvijai - Zīgerista Partija) | 16.647 | 1,7 | 0 | -16 |
| | Partit Democràtic Samnieks (Demokrātiskā Partija "Saimnieks") | 15.410 | 1.6 | 0 | -18 |
| Total | Total | 997,754 | 100.0 | 100 | |

## Enllaços externs

* Web oficial de les eleccions al 7è Saeimas Arxivat 2011-02-22 a Wayback Machine.
# Neal Maupay

Neal Maupay (nil mopɛ; 14 d'agost de 1996) és un futbolista professional francés que juga de davanter, mitjapunta, i volant al Brighton & Hove Albion FC anglés.

## Referències

* ↑ «Neal Maupay – Forward – First Team – Brighton and Hove Albion» (en anglès). Arxivat de l'original el 2019-05-26.
# Khalida Popal

Khalida Popal (Kabul, Afganistan, 21 de maig de 1987) és una jugadora de futbol i feminista afgana.
Formada per la seva mare, començà a jugar a futbol des de ben petita tot i el rebuig de la societat afgana durant el règim talibà. Professional des de 2003, arribà a ser-ne capitana de la primera selecció femenina de futbol de l'Afganistan el 2007, disputant partits amistosos contra Nepal, Pakistan i Maldives. Davant la creixent popularitat de l'equip femení i convertida en un símbol dels drets de les dones afganes, fou amenaçada de mort en diverses ocasions. Per aquest motiu, va decidir fugir a l'Índia i després va demanar asil a Dinamarca, on resideix actualment.
A Dinamarca, jugà en un equip local però patí una greu lesió de genoll, fet que produí la seva retirada del futbol. Posteriorment, ha participat activament en la integració i igualtat de les dones i també va fundar la seva pròpia organització el 2014, Girl Power, que promou la participació de l'esport en els grups minoritaris. Actualment, és directora d'esdeveniments de la selecció femenina de futbol de l'Afganistan i col·labora habitualment com a ambaixadora de la FIFA i la UEFA.

## Notes

* ↑ Segons Popal, molt pares i companys titllaven a les noies que jugaven a futbol de prostitutes perquè posaven en risc l'honor de la família i la seva cultura.

## Referències

* 1 2 Court, Louise. «Khalida Popal, Afghanistan football pioneer: ‘If the haters couldn't stop me, Trump can't’» (en anglès). The Guardian, 15-03-2017. [Consulta: 9 novembre 2018].
* 1 2 Brown, Luke «Taliban, death threats & not giving up: Khalida Popal tells her inspiring story» (en anglès). The Independent, 28-12-2017 [Consulta: 9 novembre 2018].
* ↑ «Khalida Popal pone voz a la mujer afgana a través del fútbol». Mundo Deportivo, 08-03-2017 [Consulta: 9 novembre 2018].
* ↑ «El sueño de Khalida Popal» (en castellà). FIFA, 08-03-2017 [Consulta: 12 novembre 2018].

## Enllaços externs

* Girl Power (anglès)
# Berryville (Texas)

Berryville és una població dels Estats Units a l'estat de Texas. Segons el cens del 2000 tenia 891 habitants.

## Demografia

Segons el cens del 2000, Berryville tenia 891 habitants, 355 habitatges, i 263 famílies. La densitat de població era de 262,6 habitants/km².
Dels 355 habitatges en un 29% hi vivien nens de menys de 18 anys, en un 59,4% hi vivien parelles casades, en un 11,5% dones solteres, i en un 25,9% no eren unitats familiars. En el 22% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,2% tenia menys de 18 anys, un 8,2% entre 18 i 24, un 25,7% entre 25 i 44, un 25,8% de 45 a 60 i un 16% 65 anys o més.
L'edat mediana era de 39 anys. Per cada 100 dones de 18 o més anys hi havia 94 homes.
La renda mediana per habitatge era de 31.618 $ i la renda mediana per família de 35.990 $. Els homes tenien una renda mediana de 29.167 $ mentre que les dones 19.853 $. La renda per capita de la població era de 14.478 $. Aproximadament el 13,7% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Berryville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Luis Javier García Sanz

Luis Javier García i Sanz, conegut com a Luis García (Badalona, 24 de juny de 1978) és un exfutbolista català que jugava com a davanter. Format al FC Barcelona va jugar a diversos equips d'arreu del món incloent entre d'altres el Liverpool FC amb el qual guanyaria una Lliga de Campions. Com a jugador, va ser internacional amb la selecció espanyola.

## Trajectòria

Es formà a les categories inferiors del Futbol Club Barcelona, on arribà del Sant Gabriel de Sant Adrià de Besòs. Jugà cedit a diversos clubs espanyols fins que fou traspassat la temporada 2002-2003 a l'Atlètic de Madrid, però amb una clàusula de recompra que el club blau-grana exercí per incorporar-lo al primer equip la temporada següent, a les ordres de Frank Rijkaard. Al Barça jugà 29 partits i marcà 8 gols, en una brillant campanya. Però, una important oferta del Liverpool FC de 9 milions d'euros el portaren a la lliga anglesa la temporada 2004-2005. Al club anglès guanyà una Lliga de Campions i una copa anglesa com a títols més destacats.
L'any 2005 debutà amb la selecció espanyola. Un trencament de lligaments del genoll el gener de 2007 l'allunyaren dels terrenys de joc més de mig any. El juliol del mateix any fitxà per l'Atlètic de Madrid. Després d'estar dos anys a l'equip madrileny fitxà pel Racing de Santander per dues temporades. L'agost de 2010 canvia al Panathinaikos F.C.

## Palmarès

* 1 Lliga de Campions: 2004-05
* 1 Supercopa d'Europa de futbol: 2004-2005
* 1 Copa anglesa de futbol: 2005-2006
* 1 Community Shield: 2005-2006
* 1 Indian Super League: 2014

## Referències

* ↑ «Luis García». Indian Super League [Consulta: 20 gener 2015]. Arxivat 16 de gener 2015 a Wayback Machine.
* ↑ «Luis García Sanz anuncia retirada» (en castellà). La Información, 14-01-2014. Arxivat de l'original el 13 de març 2017. [Consulta: 12 març 2017].
* ↑ «Sólo Xavi aprueba el primer examen» (en castellà). Mundo Deportivo, 19-08-1998. [Consulta: 6 novembre 2015].
* ↑ «El Tenerife, patético» (en castellà). Mundo Deportivo, 29-04-2002. [Consulta: 6 novembre 2015].
* ↑ Barça buy back Luis García; UEFA.com, 1 juliol 2003
* ↑ «Liverpool grab Garcia». BBC Sport, 20-08-2004 [Consulta: 14 desembre 2014].
* ↑ Luis Garcia set to complete Panathinaikos switch; Yahoo!, 28 agost 2010

## Enllaços externs

* Luis Javier García Sanz a BDFutbol
* National team data
* Perfil històric amb el Liverpool
* Luis García a National-Football-Teams.com (anglès)
# Cementiri de Cantallops

El Cementiri de Cantallops és una obra de Cantallops (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situat al nord-oest del nucli urbà de la població de Cantallops, a escassa distància del terme, a tocar el paratge de la Catalana.
Recinte aïllat de planta rectangular delimitat per una tanca. La porta d'accés principal, ubicada a llevant, és d'arc de mig punt adovellada i presenta un coronament de dos vessants motllurat a la part superior del mur que fa de tanca. A l'extrem del parament hi ha un dels edificis auxiliars del recinte, organitzat en un sol nivell i amb la coberta plana. A la façana presenta dos portals d'arc rebaixat amb els emmarcaments en relleu, i un coronament format per una cornisa motllurada. A l'interior, el recinte està format per nínxols, tombes i dues grans zones enjardinades centrals que determinen la distribució de les estructures. Els cossos que alberguen els nínxols estan adossats al mur de tanca i també es localitzen a la banda de tramuntana del recinte. Són rectangulars, amb les cobertes de teula d'un sol vessant, emblanquinats i formats per un màxim de tres filades de nínxols horitzontals. Les zones enjardinades són de planta rectangular i compten amb algunes tombes al subsòl i diverses creus de ferro treballades. Algunes d'aquestes creus estan situades damunt de basaments de pedra, o bé simplement assentades a terra.
Tant el mur de tanca com els nínxols estan arrebossats i emblanquinats.

## Història

Com la majoria de cementiris municipals cal cercar el seu origen en la disposició reial de Carles III, que a finals del segle xviii ordenava la construcció dels cementiris fora de les poblacions per raons higièniques i sanitàries.

## Referències

* 1 2 3 4 «Cementiri de Cantallops». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
# Aceras

«Aceras» té aquests significats:

## Animals

* Xenophrys aceras, una espècie d'amfibi

## Orquídies

* Aceras és un gènere d'orquídies
* Gongora aceras, una espècie d'orquídia
* Aceras anthropophorum, una espècie d'orquídia
* Aceras caprinum, una espècie d'orquídia
* Aceras fragrans, una espècie d'orquídia
# Banderes dels comtats estonians

Les banderes dels 15 comtats d'Estònia són totes blanques i verdes, amb l'escut del comtat respectiu a la part blanca. Aquest disseny va ser establert el 1938.

## Banderes

* Comtat de Harju
* Comtat de Hiiu
* Comtat d'Ida-Viru
* Comtat de Järva
* Comtat de Jõgeva
* Comtat de Lääne
* Comtat de Lääne-Viru
* Comtat de Pärnu
* Comtat de Põlva
* Comtat de Rapla
* Comtat de Saare
* Comtat de Tartu
* Comtat de Valga
* Comtat de Viljandi
* Comtat de Võru

## Vegeu també

* Bandera d'Estònia
# Eleccions regionals de Trentino-Tirol del Sud de 1964

Les eleccions regionals de Trentino-Tirol del Sud de 1964 per a escollir el primer Consell Regional del Trentino-Tirol del Sud se celebraren el 15 de novembre de 1964. La participació fou del 90,2%.

## Resultats
### Total regional

| Partits | vots | % | Escons |
| Democràcia Cristiana Italiana | 168.088 | 36,64 | 19 |
| Südtiroler Volkspartei | 134.188 | 29,25 | 16 |
| Partit Socialista Italià | 37.496 | 8,17 | 4 |
| Partit Socialista Democràtic Italià | 27.534 | 6,00 | 3 |
| Partit Comunista Italià | 20.747 | 4,52 | 2 |
| Moviment Social Italià | 18.240 | 3,98 | 2 |
| Partit Liberal Italià | 17.775 | 3,88 | 2 |
| Partit Popular Trentino Tirolès | 13.756 | 3,00 | 2 |
| Alleanza Contadina Artigiana | 6.307 | 1,37 | 1 |
| Partit Socialista Italià d'Unitat Proletària | 6.079 | 1,33 | - |
| Tiroler Heimatpartei | 5.258 | 1,15 | 1 |
| Moviment Democràtic de Treballadors Italians | 1.836 | 0,40 | - |
| Partit Republicà Italià | 1.409 | 0,31 | - |
| Total | 458.713 | 100,00 | 52 |
Font: Regione Trentino-Alto Adige

### Província de Trento

| Partit | vots | % | Escons |
| Democràcia Cristiana Italiana | 138.492 | 57,77 | 16 |
| Partit Socialista Italià | 25.716 | 10,73 | 3 |
| Partit Socialista Democràtic Italià | 19.165 | 7,99 | 2 |
| Partit Popular Trentino Tirolès | 13.756 | 5,74 | 2 |
| Partit Comunista Italià | 12.696 | 5,30 | 1 |
| Partit Liberal Italià | 12.362 | 5,16 | 1 |
| Alleanza Contadina Artigiana | 6.307 | 2,63 | 1 |
| Moviment Social Italià | 4.625 | 1,93 | 1 |
| altres | 6.596 | 2,75 | - |
| Total | 239.715 | 100,00 | 27 |
Font: Regione Trentino-Alto Adige

### Província de Bolzano

| Partits | voti | % | seggi |
| Südtiroler Volkspartei | 134.188 | 61,27 | 16 |
| Democràcia Cristiana Italiana | 29.596 | 13,52 | 3 |
| Moviment Social Italià | 13.615 | 6,22 | 1 |
| Partit Socialista Italià | 11.780 | 5,38 | 1 |
| Partit Socialista Democràtic Italià | 8.369 | 3,82 | 1 |
| Partit Comunista Italià | 8.051 | 3,68 | 1 |
| Partit Liberal Italià | 5.413 | 2,47 | 1 |
| Tiroler Heimatpartei | 5.258 | 2,40 | 1 |
| altres | 2.728 | 1,25 | - |
| Total | 218.998 | 100,00 | 25 |
Font: Regió Trentino-Alto Adige
# Nkonya

El nkonya és una llengua guang septentrional que parlen els nkonyes a la regió Volta de Ghana. Hi ha entre 28.000 i 36.000 nkonyes. El seu codi ISO 639-3 és nko i el seu codi al glottolog és nkon1245.

## Família lingüística

Segons l'ethnologue, el nkonya forma part del subgrup de llengües guangs septentrionals, que formen part de la família de les llengües kwa, que són llengües Benué-Congo. Les llengües guangs septentrional són el chumburung, el dompo, el dwang, el foodo, el gikyode, el ginyanga, el gonja, el kplang, el krache, el nawuri, el nchumbulu, el nkami, el foodo i el tchumbuli.

## Situació territorial i pobles veïns

El territori nkonya està situat al nord d'Ahenkro, a l'est del llac Volta al centre de la regió Volta a Ghana. Està situat al districte de Yasikan.
Segons el mapa lingüístic de Ghana a l'oest del territori nkonya hi ha el llac Volta. Aquest limita amb el territori dels tuwulis i els àkans al nord; amb el territori dels siwus i dels sekpeles a l'est i amb el territoris dels ewes al sud. Pocs quilòmetres a l'est hi ha la frontera amb Togo.
Ntsumuru, Ntumada i Wurupong són els pobles principals dels nkonyes.

## Sociolingüística, estatus i ús de la llengua

El nkonya és una llengua desenvolupada (EGIDS 5): És utilitzada per persones de totes les edats i generacions tant a la llar com en l'entorn social i està estandarditzada i té literatura, tot i que la seva situació no és totalment sostenible. Un 1% dels que tenen el nkonya com a llengua materna hi estan alfabetitzats. Entre el 5 i el 15% dels que hi estan alfabetitzats la utilitzen com a segona llengua. S'escriu en alfabet llatí. Els nkonyes també parlen l'àkan i l'ewe.
Els nkonyes tenen actituds positives envers la seva llengua sobretot per raons d'identificació ètnica.

## Referències

* 1 2 3 4 5 «Nkonya, a language of Ghana». ethnologue. [Consulta: 13 març 2015].
* 1 2 «Language: Nkonya». joshuaproject. [Consulta: 13 març 2015].
* ↑ «Language: Nkonya». glottolog. [Consulta: 15 març 2015].
* ↑ «North Guang». ethnologue. [Consulta: 10 març 2015].
* 1 2 3 «Nkonya in Ghana» (en anglès). joshuaproject. [Consulta: 15 març 2015].
* ↑ «Mapa lingüístic de Ghana. Els nkonyes són el número 54». ethnologue. [Consulta: 15 març 2015].
* ↑ «Nkonya in the Language Cloud» (en anglès). ethnologue. [Consulta: 15 març 2015].

## Bibliografia

* Reineke, Brigitte. 1972. The Structure of the Nkonya Language. Leipzig: VEB Verlag Enzyklopädie. 135pp. (Inclou referències bibliogràfiques).

## Enllaços externs

* Nkonya al multitree
# Lujkí

«Lujkí» té aquests significats:

## Crimea

* Lujkí (Crimea), localitat de la República Autònoma de Crimea

## Rússia

* Lujkí (Briansk), localitat de l'óblast de Briansk, a Rússia
* Lujkí (Rostov), localitat de l'óblast de Rostov, a Rússia
* Lujkí (Vladímir), localitat de l'óblast de Vladímir, a Rússia
# Museu de les Forces Armades d'Angola

El Museu de les Forces Armades d'Angola (portuguès Museu das Forças Armadas) és un museu militar instal·lat a la fortalesa de São Miguel a Luanda, Angola.
Inaugurat en 1975, després de la independència d'Angola, la col·lecció del museu inclou avions bimotors, carros de combat, armes diverses i artefactes utilitzats durant la Guerra de la Independència (1961-1974) i en la Guerra Civil (1975-2002) que la va seguir.
En el museu també es poden trobar diverses estàtues que adornaven avingudes i places de la Luanda colonial i que van ser retirades després de la a independència, entre altres la de Diogo Cão —primer europeu a trepitjar sòl angolès—, la de Paulo Dias de Novais —fundador de la ciutat de São Paulo da Assunção de Luanda—, la de Vasco da Gama —descobridor de la via marítima cap a l'Índia—, la de Luís de Camões —major poeta de llengua portuguesa—

## L'edifici

L'edifici és el primer d'aquest tipus a Angola i va ser construït en 1575 per Paulo Dias de Novais. Reforçat en la dècada de 1630 quan Luanda va ser nomenada capital d'Angola, durant el període de la Unió Ibèrica. Durant un temps va estar en mans de la Companyia Holandesa de les Índies Occidentals. recuperat per la corona portuguesa, va ser reformat i enriquit constantment. Algunes de les sales de l'edifici encara conserven murals de ceràmica portuguesa, en aquests es van retratar motius de la fauna africana, com a rinoceronts.

## Galeria d'imatges

* Vista general de la Fortalesa de São Miguel, que acull el museu
* Vista des del promontori
* Una de las casamates del museu que mira vers la ciutat de Luanda
* North American T-6 Texan de la força aèria portuguesa, una de les peces del Museu de las Forces Armades a Luanda, Angola.

## Llista d'objectes exhibits
### Vehicles

* BRDM-2
* BTR-152
* Buffel
* Eland-90
* GAZ-66
* Panhard AML-90
* Renault 6
* UAZ-469
* Withings Recovery Vehicle (SAMIL-100)

### Artilleria

* 15 cm sFH 18

### Miscel·lània

* 9K38 Igla
* Ox-wagon
* T-6 Texan
* Restes derribats de Puma i Mirage IIIRZ de les Forces Aèries Sud-africanes

## Referències

* ↑ Museu das Forças Armadas
* 1 2 3 4 5 6 7 8 9 10 11 «MUSEU NACIONAL DE HISTÓRIA MILITAR – ANGOLA | Operacional», 13-10-2015. Arxivat de l'original el 2015-10-13.
* 1 2 3 «Wayback Machine», 13-10-2015. Arxivat de l'original el 2015-10-13.
* ↑ «Operation Savannah: the rumurs and the answers», 13-10-2015. Arxivat de l'original el 2015-10-13.

## Enllaços externs

* Roteiros Turísticos
* Museu das Forças Armadas